13. ข้อมูลอื่นที่เกี่ยวข้อง

  - นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย ชั้น 4 และชั้น 6-7

  ถ. รัชดาภิเษก แขวงคลองเตย เขตคลองเตย กรุงเทพฯ 10110

  โทรศัพท์ 359-1200-1

  - ผู้สอบบัญชี : บริษัท สำนักงาน เอสจีวี-ณ ถลาง จำกัด

นายวิเชียร ธรรมตระกูล ผู้สอบบัญชีรับอนุญาตเลขที่ 3183

  นางสาววิภา จินดานุวัฒน์ ผู้สอบบัญชีรับอนุญาตเลขที่ 3296

  นายวินิจ ศิลามงคล ผู้สอบบัญชีรับอนุญาตเลขที่ 3378

  - สถาบันการเงินที่ติดต่อเป็นประจำ : ธนาคารกรุงไทย จำกัด (มหาชน)

  ธนาคารทหารไทย จำกัด (มหาชน)

  ธนาคารกสิกรไทย จำกัด (มหาชน)

  ธนาคารกรุงศรีอยุธยา จำกัด (มหาชน)

  ธนาคารไทยธนาคาร จำกัด(มหาชน)

  ธนาคารไทยพาณิชย์ จำกัด (มหาชน)

  ธนาคารรัตนสิน จำกัด(มหาชน)

  ธนาคารกรุงเทพ จำกัด (มหาชน)

  ธนาคารธนชาติ จำกัด (มหาชน)

  บรรษัทเงินทุนอุตสาหกรรมแห่งประเทศไทย

สรุปสัญญาให้สิทธิดำเนินการขนส่งน้ำดิบ ITD

คู่สัญญา : บริษัท จัดการและพัฒนาทรัพยากรน้ำภาคตะวันออก จำกัด (“ผู้ให้สิทธิ”)

บริษัท อิตาเลียนไทย ดีเวล๊อปเม้นต์ จำกัด (มหาชน) (“ผู้รับสิทธิ”)

วันที่ในสัญญา : วันที่ 23 มีนาคม พ.ศ. 2538

ระยะเวลาของสัญญา : ตั้งแต่วันที่ลงนามในสัญญา จนถึงสิ้นสุดระยะเวลารับสิทธิ
หรือจนถึงสัญญาสิ้นสุดลงด้วยเหตุใดเหตุหนึ่ง

ระยะเวลารับสิทธิ : 10 ปี นับจากวันที่เริ่มขนส่งน้ำดิบ[1] ในโครงการตามสัญญา
หรือระยะเวลานับจากวันที่เริ่ม ขนส่งน้ำดิบจนถึงวันที่สัญญาสิ้นสุดลงด้วยเหตุใดเหตุหนึ่ง

ระบบท่อส่งน้ำ : อาคาร
สิ่งปลูกสร้างและวัสดุอุปกรณ์ที่ใช้ในการจัดส่งน้ำดิบในโครงการเริ่มตั้งแต่จุดเชื่อมเส้นท่อหนองค้อ-แหลมฉบัง
ไปยังโรงกรองน้ำบางพระ 2 จังหวัดชลบุรี

ทรัพย์สินในโครงการ : ระบบท่อส่งน้ำ รวมตลอดถึงทรัพย์สินต่างๆ
ซึ่งผู้รับสิทธิจัดหามาหรือก่อสร้างขึ้นในโครงการในระหว่างระยะเวลาตามสัญญา

สาระสำคัญของสัญญา : ผู้รับสิทธิตกลงที่จะลงทุนดำเนินการก่อสร้างระบบท่อส่งน้ำ
เพื่อขนส่งน้ำดิบแก่ผู้ให้สิทธิและบริหารงานตลอดจนบำรุงรักษาระบบท่อส่งน้ำจนสิ้นสุดระยะเวลาของสัญญา
ด้วยค่าใช้จ่ายและการเสี่ยงภัยของผู้รับสิทธิเอง
โดยผู้รับสิทธิต้องดำเนินการก่อสร้างระบบท่อส่งน้ำให้แล้วเสร็จสมบูรณ์
เพื่อการขนส่งน้ำดิบไปยังโรงกรองน้ำบางพระ 2 ภายใน 4 เดือน นับแต่วันที่ลงนามในสัญญา ทั้งนี้
ผู้ให้สิทธิจะเป็นผู้จัดหา
และออกค่าใช้จ่ายในการจัดหาที่ดินที่จะนำมาใช้วางแนวท่อระบบส่งน้ำในโครงการ
โดยที่ดินที่ผู้ให้สิทธิจัดหานั้น จะต้องสอดคล้องกับแผนการก่อสร้างที่คู่สัญญาตกลงกัน

วิธีการดำเนินการ : ผู้รับสิทธิตกลงให้กรรมสิทธิ์ในทรัพย์สินในโครงการ
เป็นของผู้ให้สิทธิทันทีเมื่อครบกำหนดระยะเวลารับสิทธิ หรือเมื่อสัญญาสิ้นสุดลงด้วยเหตุใดเหตุหนึ่ง

ห้ามผู้รับสิทธินำทรัพย์สินในโครงการไปจำหน่าย ให้เช่า จำนอง จำนำ หรือก่อภาระผูกพันใดๆ
ตลอดระยะเวลาตามสัญญา เว้นแต่ผู้ให้สิทธิจะอนุญาตเป็นหนังสือ

ห้ามผู้รับสิทธิโอนสิทธิที่ได้รับตามสัญญานี้ให้แก่ผู้อื่น เว้นแต่ได้รับความยินยอมเป็นหนังสือจากผู้ให้สิทธิ

การขนส่งน้ำดิบ : ในระหว่างระยะเวลารับสิทธิ
ผู้รับสิทธิจะต้องดำเนินการให้ระบบท่อส่งน้ำมีกำลังการส่งให้พอเพียงกับที่ผู้ให้สิทธิกำหนดไว้ คือ
ประมาณเดือนละ 540,000 ลูกบาศก์เมตร ในช่วง 2 ปีแรก และประมาณเดือนละ 900,000
ลูกบาศก์เมตร ในช่วงที่เหลือของระยะเวลาการรับสิทธิ

การชำระค่าขนส่งน้ำดิบ : ผู้ให้สิทธิจะชำระค่าขนส่งน้ำดิบแก่ผู้รับสิทธิทุกเดือนภายในหนึ่งเดือน
นับจากวันที่ได้รับ ใบแจ้งหนี้ ตามอัตราดังต่อไปนี้

+-----------------------------------+----------------------------------+
| ระยะเวลา                          | อัตราค่าขนส่งน้ำดิบ[2]                |
|                                   |                                  |
|                                   | (บาท/ลูกบาศก์เมตร)                 |
+-----------------------------------+----------------------------------+
| ปีที่ 1 และปีที่ 2                      | 1.50                             |
+-----------------------------------+----------------------------------+
| ปีที่ 3 และปีที่ 4                      | 1.65                             |
+-----------------------------------+----------------------------------+
| ปีที่ 5 และปีที่ 6                      | 1.82                             |
+-----------------------------------+----------------------------------+
| ปีที่ 7 และปีที่ 8                      | 2.01                             |
+-----------------------------------+----------------------------------+
| ปีที่ 9 และปีที่ 10                     | 2.22                             |
+-----------------------------------+----------------------------------+

ผู้ให้สิทธิรับประกันที่จะจ่ายค่าขนส่งน้ำดิบให้แก่ผู้รับสิทธิไม่ต่ำกว่าปีละ 6,480,000 ลูกบาศก์เมตร
ในช่วง 2 ปีแรก และไม่ต่ำกว่าปีละ 10,800,000 ลูกบาศก์เมตร
ในช่วงที่เหลือของระยะเวลาการรับสิทธิ ทั้งนี้ ถ้าหากในปีใดการขนส่งน้ำตามปริมาณที่ขนส่งจริง
ในรอบปีต่ำกว่าที่ผู้ให้สิทธิรับประกัน ผู้ให้สิทธิจะชำระค่าขนส่งน้ำดิบตามอัตราค่าขนส่ง
น้ำดิบตามตารางข้างต้นในส่วนต่างให้แก่ผู้รับสิทธิภายใน 60 วัน นับจากวันครบรอบปี
ในการขนส่งน้ำดิบ

หากในรอบปีใดการขนส่งน้ำดิบมีปริมาณสูงกว่าร้อยละ 12 จากปริมาณที่ผู้ให้สิทธิรับประกันไว้
คู่สัญญาจะพิจารณาปรับลดอัตราค่าขนส่งในรอบปีนั้นใหม่
และผู้รับสิทธิจะจ่ายเงินส่วนต่างคืนให้แก่ผู้ให้สิทธิภายใน 60 วัน

หากมีเหตุจำเป็นที่จะต้องหยุดการขนส่งน้ำดิบอันเนื่องมาจากข้อบกพร่องของผู้รับสิทธิ
ให้ปริมาณน้ำดิบที่ผู้ให้สิทธิรับประกันไว้ลดลงตามส่วนของจำนวนวันที่มีการหยุดขนส่งน้ำดิบเพราะเหตุดังกล่าว
เว้นแต่การขนส่งน้ำดิบในปีนั้นมีปริมาณไม่ต่ำกว่าปริมาณที่ผู้ให้สิทธิรับประกันไว้อยู่แล้ว

การสิ้นสุดของสัญญา : 1. เมื่อครบกำหนดระยะเวลาตามสัญญา

2.
เมื่อผู้ให้สิทธิเห็นสมควรให้มีการโอนกรรมสิทธิ์ทรัพย์สินในโครงการก่อนครบกำหนดระยะเวลารับสิทธิ

3. เมื่อผู้ให้สิทธิบอกเลิกสัญญาในกรณีใดกรณีหนึ่ง ดังนี้

- ผู้รับสิทธิเพิกเฉยไม่ส่งแบบก่อสร้างระบบท่อส่งน้ำ ฯลฯ

- ผู้รับสิทธิก่อสร้างระบบท่อส่งน้ำไม่แล้วเสร็จภายในกำหนด

- ผู้รับสิทธินำทรัพย์สินในโครงการไปจำหน่าย ให้เช่า จำนอง จำนำ หรือก่อภาระผูกพันใดๆ
และผู้ให้สิทธิได้แจ้งเป็นหนังสือให้ผู้รับสิทธิปฏิบัติให้ถูกต้องภายใน 30 วัน แล้ว

4. เมื่อผู้รับสิทธิบอกเลิกสัญญาในกรณีที่ผู้ให้สิทธิไม่ชำระค่าขนส่งน้ำดิบติดต่อกัน 3 งวด
และผู้รับสิทธิได้แจ้งเป็นหนังสือให้ผู้ให้สิทธิปฏิบัติให้ถูกต้องภายใน 30 วัน แล้ว

หลักประกันสัญญา :
ผู้รับสิทธิได้นำหลักประกันสัญญาเป็นหนังสือค้ำประกันธนาคารมามอบให้แก่ผู้ให้สิทธิ เป็นจำนวนเงิน
5,000,000 บาท โดยมีระยะเวลาประกัน 1 ปี นับแต่วันลงนามในสัญญา

หากมีการบังคับหลักประกันสัญญาเป็นเหตุให้หลักประกันสัญญาลดน้อยลงไป
ผู้รับสิทธิจะต้องจัดการนำหลักประกันสัญญามาเพิ่มให้เท่าเดิมภายใน 15 วัน
นับแต่วันที่ได้รับแจ้งเป็นหนังสือจากผู้ให้สิทธิ

[1] 31 กรกฎาคม 2538

[2]  ไม่รวมภาษีมูลค่าเพิ่ม